રાયપુર: નરમ-ગરમ દેખાવના કારણે ‘કરો અથવા મરો’ સમાનની સ્થિતિમાં રહેતી દિલ્હી ડેરડેવિલ્સ (ડી.ડી.)ની ટીમે આઈપીએલમાં આજે અહીંના શહીદ વીર નારાયણ સિંહ આંતરરાષ્ટ્રીય સ્ટેડિયમ ખાતે રમાનારી ટી-૨૦ મેચ પોઈન્ટ ટેબલમાં ટોચના સ્થાને રહેલી સનરાઈઝર્સ હૈદરાબાદ સામે કોઈ પણ ભોગે જીતવાની રહે છે. દિલ્હીની ટીમ સમગ્ર સ્પર્ધા દરમિયાન સતત સારો દેખાવ કરવામાં નિષ્ફળ રહી છે અને બે ઉપરા ઉપરી પરાજય પછી તે આજની મેચમાં રમનાર છે. પોતાની ૧૨ મેચમાંથી જમા કરેલા ૧૨ પોઈન્ટ સાથે દિલ્હીની ટીમે વિશ્વાસપૂર્વક રમી રહેલી હૈદરાબાદ સામે જીતવું પડશે અને એક વધુ નિષ્ફળતા તેને સ્પર્ધાના પ્લે-ઓફ તબક્કા માટેની રેસમાંથી બાકાત કરી દેશે.